Henri-Cartier Bresson, a világhírű francia fotóművész nyilatkozata szerint, a fényképész pályát éppen Munkácsi egyik Libériában készült afrikai gyerekeket ábrázoló képe miatt választotta. Martin Munkácsi 1930-ban nagy feltűnést keltő képet hozott magával: "Drei Jungen laufen in die Brandung". A hullámtörésbe futó fekete gyerekek hátnézetei a homok és a tajték között nagy benyomást tettek Henri Cartier-Bressonra. "Ez a fotó volt számomra a szikra, amely tűzijátékot váltott ki. [...] Hirtelenül megértettem, hogy a fényképészet elérheti az örökkévalóságot – a pillanat megörökítésével. Ez az egyetlen fotó, amely engemet befolyásolt. Ebben a képben olyan intenzitás, olyan életöröm, olyan csoda van, hogy még ma is el vagyok bűvölve tőle", vallotta a "pillanat francia mestere" 1977-ben.